טונופה

טוֹנוֹפָּה (באנגלית: Tonampaa) היא עיירה לא מאוגדת במדינת נבדה שבארצות הברית, בירת מחוז ניי . בעבר היא כונתה "מלכת מחנות הכסף" בשל ההיסטוריה העשירה שלה בכרייה. בהמשך הפכה עיירת נופש תיירותית.

טונופה ממוקמת במרכז החלק המערבי של נבאדה, בצומת של כבישים 6 ו-95 של ארצות הברית, באמצע הדרך בין לאס וגאס לרינו. במפקד האוכלוסין של 2020, האוכלוסייה מנתה 2,179 נפשות. השטח הכולל של העיירה הוא כ-41,500 דונם.

 היסטוריה 
במחוז ניי התגורר שבט יומבה ממשפחת השבטים השושוניים (Yomba Shoshone Tribe) והם שלטו ברוב נבאדה גם בזמן ההתיישבות האמריקאית, אך בהמשך הם כונסו לשמורה (of the Yomba Reservation).

הקהילה האמריקאית החלה בסביבות שנת 1900 עם גילוי עפרה עשירה בכסף על ידי ג'ים באטלר (Jim Butler) שהיה נשוי לבל, אישה מקומית משבט פאיוט וככל הנראה משפחתה הובילה אותו לאזור שהיה ידוע זה מכבר בקרב העמים הילידים בזכות המינרלים שעל פני השטח שלו.

מפברואר 1905, חלו המתיישבים במחלה שכונתה "מגפת טונופה" ("the Tonopah plague"). על פי הדיווחים, המחלה פגעה בעיקר בגברים בוגרים וגרמה לדלקת ריאות חריפה.

בסוף המאה ה-19 ובתחילת המאה ה-20 הגיעו למקום כמה אנשי עסקים וביניהם הבנקאי ג'ורג' ס. ניקסון, פיתחו את המכרות שהיו במקום ובשנת 1906, הפכו את חברת הכרייה המאוחדת "גולדפילד" לחברה ציבורית. חלק מהרווחים הושקעו בפיתוח התשתית של העיירה.

בנוסף, הוקם במקום קזינו שתרם אף הוא לשגשוגה של העיירה.

בשנת 1903, פרצו מהומות על רקע מקומות עבודה וחברי איגודי עובדים תקפו עובדים סינים בטונופה, הרגו גבר סיני, פצעו כמה אחרים והרסו את צ'יינטאון.

ווינגפילד (Wingfield), שותפו של ניקסון לחברת הכרייה צפה שקרב סוף ייצור כריית הזהב והכסף בטונופה ועבר עם כספו לרינו, שם השקיע רבות בנדל"ן ובבתי קזינו. ואכן עד 1910, ירד ייצור הזהב ובשנת 1920, היו בטונופה פחות ממחצית האוכלוסייה שהייתה לה חמש עשרה שנים קודם לכן.

מיזמי כרייה קטנים והקזינו המקומי המשיכו לספק הכנסה לכורים המקומיים, אך העיירה הקטנה התקשתה להתקיים. מאז סוף המאה ה-20, אחד ממקורות התעסוקה החשובים של תושבי טונופה הוא מטווח ניסויים צבאי (Tonopah Test Range) הסמוך. הצבא השתמש במטווח ובאזורים הסובבים אותו כאתר ניסויי לנשק גרעיני, מטווח הפצצה ובסיס פעולה לפיתוח מטוס ה־F-117 נייטוק.

בשנת 2014, חברת האנרגיה הסולארית SolarReserve, שבסיסה בקליפורניה, השלימה את בנייתו של פרויקט אנרגיה סולארית מתקדם בשווי 980 מיליון דולר ליד טונופה. הפרויקט משתמש בנתרן נוזלי כאמצעי להעברת חום. המפעל החל לייצר חשמל בנובמבר 2015.

 אטימולוגיה והגייה 
המייסד, ג'ים באטלר, נתן את שמו ליישוב מהמילה בשפת השושוני (Shoshoni language), המבוטאת "TOE-nuh-pah", שמו של הצמח המדברי גריזווד (greasewood) הוא: to-nuv ו-"pa" פירושו מים. בעבר היו לעיר מספר שמות, כולל "באטלר סיטי", על שמו של ג'ים באטלר המייסד.

 אקלים 
בטונופה יש אקלים מדברי צחיח וקר עם חורפים קרירים וקיצים חמים. בשל היובש והגובה הרב של טונופה, טווחי הטמפרטורות היומיים גדולים למדי. הלילות קרירים גם בקיץ. שיא החום בטונופה היה 40°C ב-18 ביולי 1960, ושיא הקור −26.1°C ב-24 בינואר 1937 וכן ב-23 בינואר 1962.

 דמוגרפיה 
במפקד האוכלוסין של שנת 2000, התגוררו בטונופה – 2,627 איש, ב-1,109 משקי בית ו-672 משפחות. ההרכב הגזעי של התושבים היה 91.24% לבנים, 6.17% היספנים, 1.41% ילידים אמריקאים, 0.76% אפרו-אמריקאים, 0.42% אסייתים, 0.30% תושבי איי האוקיינוס השקט, 2.82% מגזעים אחרים ו-3.05% מעורבים.

ההכנסה החציונית למשק בית באזור הייתה 37,401 דולר, וההכנסה החציונית למשפחה הייתה 47,917 דולר. לגברים הייתה הכנסה חציונית של 40,018 דולר לעומת רק 22,056 דולר לנשים. ההכנסה לנפש באזור הייתה 18,256 דולר. כ-5.7% מהמשפחות ו-11.2% מהאוכלוסייה היו מתחת לקו העוני, כולל 7.3% מאלו שמתחת לגיל 18 ו-19.1% מאלו שמעל גיל 65.
ממוזער|263x263 פיקסלים|מטאוריט טונופה, המכונה גם מטאוריט קניון קווין (Quinn Canyon meteorite) שמשקלו 1,360 ק"ג. צילום: מוזיאון פילד.|ימין

 קישורים חיצוניים 

 כתבה וצילומים על ההיסטוריה של העיירה והכרייה באזור 
 אתר תיירותי ובו קטעי היסטוריה וצילומים מטונופה 

 הערות שוליים 

קטגוריה:יישובים שהוקמו ב-1900
קטגוריה:ארצות הברית: יישובים
קטגוריה:כרייה